title: Odluka Političkog i sigurnosnog odbora (ZVSP) 2018/2075 od 7. prosinca 2018. o produljenju mandata voditelja Promatračke misije Europske unije u Gruziji (EUMM Georgia) (EUMM GEORGIA/1/2018)

text:
                  28.12.2018

                  HR

                  Službeni list Europske unije

                  L 331/217

         ODLUKA POLITIČKOG I SIGURNOSNOG ODBORA (ZVSP) 2018/2075
         od 7. prosinca 2018.
         o produljenju mandata voditelja Promatračke misije Europske unije u Gruziji (EUMM Georgia) (EUMM GEORGIA/1/2018)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38. treći stavak,
         uzimajući u obzir Odluku Vijeća 2010/452/ZVSP od 12. kolovoza 2010. o Promatračkoj misiji Europske unije u Gruziji, EUMM Georgia (1), a posebno njezin članak 10. stavak 1.,
         budući da:

                     (1)

                     Na temelju Odluke 2010/452/ZVSP Politički i sigurnosni odbor (PSO) ovlašten je, u skladu s člankom 38. Ugovora, donositi odgovarajuće odluke za potrebe obavljanja političkog nadzora i strateškog usmjeravanja Promatračke misije Europske unije u Gruziji (EUMM Georgia), uključujući odluku o imenovanju voditelja misije.

                     (2)

                     PSO je 19. prosinca 2017. donio Odluku (ZVSP) 2017/2438 (2) o imenovanju g. Erika HØEGA voditeljem misije EUMM Georgia za razdoblje od 15. prosinca 2017. do 14. prosinca 2018.

                     (3)

                     Vijeće je 3. prosinca 2018. donijelo Odluku (ZVSP) 2018/1884 (3) kojom je mandat misije EUMM Georgia produljen do 14. prosinca 2020.

                     (4)

                     Visoki predstavnik Unije za vanjske poslove i sigurnosnu politiku predložio je produljenje mandata g. Erika HØEGA kao voditelja misije EUMM Georgia od 15. prosinca 2018.,

               DONIO JE OVU ODLUKU:

            Članak 1.
            Mandat g. Erika HØEGA kao voditelja misije EUMM Georgia produljuje se od 15. prosinca 2018.

            Članak 2.
            Ova Odluka stupa na snagu na dan donošenja.
            Prestaje važiti 14. prosinca 2020.

            Sastavljeno u Bruxellesu 7. prosinca 2018.

                  Za Politički i sigurnosni odbor

                  Predsjednica

               S. FROM-EMMESBERGER

            (1)  SL L 213, 13.8.2010., str. 43.

            (2)  Odluka Političkog i sigurnosnog odbora (ZVSP) 2017/2438 od 19. prosinca 2017. o imenovanju voditelja Promatračke misije Europske unije u Gruziji (EUMM Georgia) (EUMM GEORGIA/1/2017) (SL L 344, 23.12.2017., str. 39.).

            (3)  Odluka Vijeća (ZVSP) 2018/1884 od 3. prosinca 2018. o produljenju i izmjeni Odluke 2010/452/ZVSP o Promatračkoj misiji Europske unije u Gruziji, EUMM Georgia (SL L 308, 4.12.2018., str. 41.).


title: Odluka Vijeća (ZVSP) 2018/2078 od 21. prosinca 2018. o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini

text:
                  28.12.2018

                  HR

                  Službeni list Europske unije

                  L 331/224

         ODLUKA VIJEĆA (ZVSP) 2018/2078
         od 21. prosinca 2018.
         o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 31. srpnja 2014. donijelo Odluku 2014/512/ZVSP (1).

                     (2)

                     Europsko vijeće postiglo je 19. ožujka 2015. dogovor da će se poduzeti potrebne mjere kako bi se trajanje mjera ograničavanja jasno povezalo s potpunom provedbom sporazumâ iz Minska, imajući u vidu da je potpuna provedba bila predviđena za 31. prosinca 2015.

                     (3)

                     Vijeće je 5. srpnja 2018. produljilo Odluku 2014/512/ZVSP do 31. siječnja 2019. kako bi mu se omogućilo da dodatno procijeni provedbu sporazumâ iz Minska (2).

                     (4)

                     Nakon procjene provedbe sporazumâ iz Minska, Odluku 2014/512/ZVSP trebalo bi produljiti za daljnjih šest mjeseci kako bi se Vijeću omogućilo da dodatno procijeni njihovu provedbu.

                     (5)

                     Odluku 2014/512/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Članak 9. stavak 1. prvi podstavak Odluke 2014/512/ZVSP zamjenjuje se sljedećim:

                  „1.   Ova Odluka primjenjuje se do 31. srpnja 2019.”.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 21. prosinca 2018.

                  Za Vijeće

                  Predsjednica

               J. BOGNER-STRAUSS

            (1)  Odluka Vijeća 2014/512/ZVSP od 31. srpnja 2014. o mjerama ograničavanja s obzirom na djelovanja Rusije kojima se destabilizira stanje u Ukrajini (SL L 229, 31.7.2014., str. 13.).

            (2)  Odluka Vijeća (ZVSP) 2018/964 od 5. srpnja 2018. o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini (SL L 172, 9.7.2018., str. 3.).


title: Odluka (EU) 2018/2073 Europskog parlamenta od 24. listopada 2018. o razrješnici za izvršenje proračuna Europskog potpornog ureda za azil za financijsku godinu 2016.

text:
               28.12.2018

               HR

               Službeni list Europske unije

               L 331/213

      ODLUKA (EU) 2018/2073 EUROPSKOG PARLAMENTA
      od 24. listopada 2018.
      o razrješnici za izvršenje proračuna Europskog potpornog ureda za azil za financijsku godinu 2016.
      EUROPSKI PARLAMENT,

                  —

                  uzimajući u obzir završne godišnje financijske izvještaje Europskog potpornog ureda za azil za financijsku godinu 2016.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Europskog potpornog ureda za azil za financijsku godinu 2014.s odgovorom Ureda (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2016., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 20. veljače 2018. o razrješnici koju Ured treba dobiti za izvršenje proračuna za financijsku godinu 2016. (05941/2018 - C8-0087/2018),

                  —

                  uzimajući u obzir svoju Odluku od 18. travnja 2018. (3) o odgodi Odluke o razrješnici za financijsku godinu 2016. i odgovore izvršnog direktora Europskog potpornog ureda za azil,

                  —

                  uzimajući u obzir mjere koje su Glavna uprava Komisije za migracije i unutarnje poslove i upravni odbor Europskog potpornog ureda za azil poduzeli nakon Odluke Parlamenta od 18. travnja 2018. o odgodi razrješnice, uslijed kojih je 6. lipnja 2018. José Carreira podnio ostavku na mjesto izvršnog direktora Europskog potpornog ureda za azil;

                  —

                  uzimajući u obzir saslušanje od 3. rujna 2018. i predstavljene korektivne mjere koje je već poduzeo novi privremeni izvršni direktor Europskog potpornog ureda za azil od svojega imenovanja u lipnju 2018.;

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (4), a posebno njezin članak 208.,

                  —

                  uzimajući u obzir Uredbu (EU) br. 439/2010 Europskog parlamenta i Vijeća od 19. svibnja 2010. o osnivanju Europskog potpornog ureda za azil (5), a posebno njezin članak 36.,

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

                  —

                  uzimajući u obzir članak 94. Poslovnika i Prilog IV. Poslovniku,

                  —

                  uzimajući u obzir drugo izvješće Odbora za proračunski nadzor (A8-0299/2018),

         1.

            odbija dati razrješnicu izvršnom direktoru Europskog potpornog ureda za azil za izvršenje proračuna Ureda za financijsku godinu 2016.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Europskog potpornog ureda za azil, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            Antonio TAJANI

               Glavni tajnik

            Klaus WELLE

         (1)  SL C 417, 6.12.2017., str. 79.

         (2)  Vidjeti bilješku 1.

         (3)  SL L 248, 3.10.2018., str. 195.

         (4)  SL L 298, 26.10.2012., str. 1.

         (5)  SL L 132, 29.5.2010., str. 11.

         (6)  SL L 328, 7.12.2013., str. 42.


title: Odluka (EU) 2018/2071 Europskog parlamenta od 24. listopada 2018. o razrješnici za izvršenje općeg proračuna Europske unije za financijsku godinu 2016., dio II. – Europsko vijeće i Vijeće

text:
               28.12.2018

               HR

               Službeni list Europske unije

               L 331/210

      ODLUKA (EU) 2018/2071 EUROPSKOG PARLAMENTA
      od 24. listopada 2018.
      o razrješnici za izvršenje općeg proračuna Europske unije za financijsku godinu 2016., dio II. – Europsko vijeće i Vijeće
      EUROPSKI PARLAMENT,

                  —

                  uzimajući u obzir opći proračun Europske unije za financijsku godinu 2016. (1),

                  —

                  uzimajući u obzir konsolidirane godišnje financijske izvještaje Europske unije za financijsku godinu 2016. (COM(2017) 365 – C8-0249/2017) (2),

                  —

                  uzimajući u obzir godišnje izvješće Revizorskog suda o izvršenju proračuna za financijsku godinu 2016., s odgovorima institucija (3),

                  —

                  uzimajući u obzir izjavu o jamstvu (4) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2016., u skladu s člankom 287. Ugovora o funkcioniranju Europske unije,

                  —

                  uzimajući u obzir svoju Odluku od 18. travnja 2018. (5) o odgodi Odluke o razrješnici za financijsku godinu 2016., kao i Rezoluciju u prilogu (6),

                  —

                  uzimajući u obzir članak 314. stavak 10. te članke 317., 318. i 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i stavljanju izvan snage Uredbe Vijeća (EZ, Euratom) br. 1605/2002 (7), a posebno njezine članke 55., 99., 164., 165. i 166.,

                  —

                  uzimajući u obzir članak 94. Poslovnika i Prilog IV. Poslovniku,

                  —

                  uzimajući u obzir drugo izvješće Odbora za proračunski nadzor (A8-0300/2018),

         1.

            odbija dati razrješnicu glavnom tajniku Vijeća za izvršenje proračuna Europskog vijeća i Vijeća za financijsku godinu 2016.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi Europskom vijeću, Vijeću, Komisiji, Sudu Europske unije, Revizorskom sudu, Europskom ombudsmanu, Europskom nadzorniku za zaštitu podataka i Europskoj službi za vanjsko djelovanje te da ih da na objavu u Službenom listu Europske unije (serija L).

               Predsjednik

            Antonio TAJANI

               Glavni tajnik

            Klaus WELLE

         (1)  SL L 48, 24.2.2016.

         (2)  SL C 323, 28.9.2017., str. 1.

         (3)  SL C 322, 28.9.2017., str. 1.

         (4)  SL C 322, 28.9.2017., str. 10.

         (5)  SL L 248, 3.10.2018., str. 23.

         (6)  SL L 248, 3.10.2018., str. 24.

         (7)  SL L 298, 26.10.2012., str. 1.


Odluka Komisije od 30/11/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9108 - PepsiCo, Inc. / SodaStream) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Europskog odbora za sistemske rizike od 14. studenog 2018. o okviru za usklađivanje u vezi sa savjetovanjem od strane nadzornih tijela s Europskim odborom za sistemske rizike o produljenju razdoblja iz članka 138. stavak 4. Direktive 2009/138/EZ Europskog parlamenta i Vijeća (Solventnost II) (ESRB/2018/7)

text:
                  29.1.2019

                  HR

                  Službeni list Europske unije

                  C 36/31

         ODLUKA EUROPSKOG ODBORA ZA SISTEMSKE RIZIKE
         od 14. studenog 2018.
         o okviru za usklađivanje u vezi sa savjetovanjem od strane nadzornih tijela s Europskim odborom za sistemske rizike o produljenju razdoblja iz članka 138. stavak 4. Direktive 2009/138/EZ Europskog parlamenta i Vijeća (Solventnost II)
         (ESRB/2018/7)
         (2019/C 36/10)
         OPĆI ODBOR EUROPSKOG ODBORA ZA SISTEMSKE RIZIKE,
         uzimajući u obzir Uredbu (EU) br. 1092/2010 Europskog parlamenta i Vijeća od 24. studenog 2010. o makrobonitetnom nadzoru financijskog sustava Europske unije i osnivanju Europskog odbora za sistemske rizike (1), a posebno njezin članak 3. stavak 2. točku (j) i članak 4. stavak 2.,
         uzimajući u obzir Direktivu 2009/138/EZ Europskog parlamenta i Vijeća od 25. studenog 2009. o osnivanju i obavljanju djelatnosti osiguranja i reosiguranja (Solventnost II) (2), a posebno njezin članak 138. stavak 4.,
         budući da:

                     (1)

                     Članak 138. Direktive 2009/138/EZ uspostavlja pravila i postupke u slučaju neusklađenosti ili rizika nastupa neusklađenosti s potrebnim solventnim kapitalom. U ovim slučajevima potrebno je pridržavati se posebnih postupaka kako bi se ponovno dosegnula razina prihvatljivih vlastitih sredstava za pokriće potrebnog solventnog kapitala ili kako bi se smanjio profil rizičnosti društava za osiguranje ili društava za reosiguranje kako bi se osigurala usklađenost s potrebnim solventnim kapitalom.

                     (2)

                     U skladu s člankom 138. stavak 4. Direktive 2009/138/EZ, ako Europsko nadzorno tijelo za osiguranje i strukovno mirovinsko osiguranje (EIOPA) objavi nastup iznimno nepovoljne situacije koja utječe na društva za osiguranje i društva za reosiguranje koja predstavljaju značajan udio u tržištu ili zahvaćenim vrstama osiguranja, predmetno nadzorno tijelo može produljiti razdoblje oporavka za zahvaćena društva za najviše sedam godina.

                     (3)

                     U smislu članka 138. stavak 4. Direktive 2009/138/EZ predmetno nadzorno tijelo se može savjetovati s Europskim odborom za sistemske rizike o produljenju razdoblja oporavka za društva zahvaćena iznimno nepovoljnom situacijom koju je proglasilo Europsko nadzorno tijelo za osiguranje i strukovno mirovinsko osiguranje. Nadzorno tijelo može odlučiti o potrebi za, kao i o točnom sadržaju zahtjeva ESRB-u za davanjem savjeta u vezi produljenja razdoblja oporavka.

                     (4)

                     ESRB je odgovoran za makrobonitetni nadzor u Uniji. U tom pogledu, ESRB nastoji doprinositi sprječavanju i umanjivanju sistemskih rizika za financijsku stabilnost u Uniji, uključujući rizike koji potječu izvan Unije. Stoga, postupajući u skladu sa svojom zadaćom, doprinos ESRB-a bi se trebao usredotočiti na makrobonitetne aspekte te učinak kako produljenja ili neproduljenja razdoblja oporavka na zahvaćena društva. U mjeri koja je moguća, ESRB procjenjuje učinak na financijska tržišta, na druga društvima za osiguranje ili društva za reosiguranje te na realno gospodarstvo.

                     (5)

                     Kako bi se pojednostavio postupak savjetovanja u pogledu produljenja razdoblja oporavka, potrebno je postaviti okvir za usklađivanje u okviru ESRB-a. Ovaj okvir za usklađivanje može imati koristi od postojećeg okvira za usklađivanje iz Odluke ESRB/2015/4 Europskog odbora za sistemske rizike (3) u vezi s dostavljanjem obavijesti o mjerama nacionalne makrobonitetne politike od strane odgovarajućih tijela i o davanju mišljenja i preporuka od strane ESRB-a, koji je uspješno testiran u nekoliko prilika.

                     (6)

                     Naposljetku, prilikom provođenja svoje procjene, ESRB mora uključiti nužnu razinu stručnosti iz područja osiguranja i reosiguranja te osigurati usku suradnju ESRB-a s EIOPA-om,

               DONIO JE OVU ODLUKU:

            Članak 1.
            Predmet i područje primjene
            Ova Odluka uspostavlja zajednički postupovni okvir u vezi sa savjetovanjem od strane tijela koje podnosi zahtjev s ESRB-om o produljenju razdoblja iz članka 138. stavak 4. Direktive 2009/138/EZ.

            Članak 2.
            Definicije
            Za potrebe ove Odluke, primjenjuju se sljedeće definicije:

                        (1)

                        „tim za procjenu” znači tim stručnjaka ESRB-a koji su odgovorni za provođenje procjene i sastav odgovora na zahtjev za savjetom, a koji je podstruktura Savjetodavnog tehničkog odbora;

                        (2)

                        „sustav Darwin” znači unutarnji sustav upravljanja dokumentima ESRB-a;

                        (3)

                        „radni dan ESB-a” znači svaki dan osim subote, nedjelje ili neradnog dana u ESB-u;

                        (4)

                        „društvo za osiguranje” znači društvo za osiguranje kako je definirano člankom 13. Direktive 2009/138/EZ;

                        (5)

                        „razdoblje oporavka” znači, u pogledu zahvaćenog društva, razdoblje iz članka 138. stavak 4. Direktive 2009/138/EZ unutar kojeg društvo mora ponovno doseći svoju razinu prihvatljivih vlastitih sredstava za pokriće potrebnog solventnog kapitala ili smanjiti svoj profil rizičnosti kako bi se osigurala usklađenost s potrebnim solventnim kapitalom;

                        (6)

                        „društvo za reosiguranje” znači društvo kako je definirano u članku 13. Direktive 2009/138/EZ;

                        (7)

                        „zahtjev za davanje savjeta” znači zahtjev za davanje savjeta koji je ESRB-u dostavilo nadzorno tijelo iz članka 138. stavak 4. Direktive 2009/138/EZ;

                        (8)

                        „tijelo koje podnosi zahtjev” znači nadzorno tijelo koje dostavlja zahtjev za davanje savjeta;

                        (9)

                        „nadzorno tijelo” znači nadzorno tijelo kako je definirano u članku 13. Direktive 2009/138/EZ.

            Članak 3.
            Postupak pripreme i odobrenja odgovora na zahtjev za davanjem savjeta

               1.   Kada je zaprimljen zahtjev za davanjem savjeta temeljem članka 138. stavak 4. Direktive 2009/138/EZ, Tajništvo ESRB-a odmah o tom zahtjevu, putem sustava Darwin, obavještava članove Općeg odbora, Upravljački odbor i tim za procjenu.

               2.   U roku od deset radnih dana ESB-a od primitka zahtjeva za davanjem savjeta, tim za procjenu priprema nacrt odgovora na zahtjev za davanjem savjeta, koji Tajništvo ESRB-a, putem pisanog postupka, podnosi Upravljačkom odboru radi razmatranja.

               3.   Unutar vremenskog okvira navedenog u prethodnom stavku, član Općeg odbora može naznačiti, u roku od prva dva radna dana ESB-a nakon primitka obavijesti Općeg odbora, da bi njegovo tijelo željelo sudjelovati u timu za procjenu kao promatrač, ako još nije zastupljeno.

               4.   Upravljački odbor daje primjedbe na nacrt odgovora u roku od dva radna dana ESB-a nakon što je dostavljen Tajništvu ESRB-a. Tim za procjenu će procijeniti značajne primjedbe koje je dostavio Upravljački odbor te se na iste mogu osvrnuti u nacrtu odgovora za Opći odbor.

               5.   U roku od četiri radna dana ESB-a od datuma dostavljanja nacrta odgovora Upravljačkom odboru, Tajništvo ESRB-a dostavlja nacrt odgovora Općem odboru radi davanja primjedbi. U roku od četiri radna dana od datuma dostavljanja nacrta odgovora Općem odboru, njegovi članovi mogu dati primjedbe prije nego Opći odbor donese odluku. Ako nema većih primjedbi, nacrt odgovora na zahtjev za davanje savjeta se smatra odobrenim.

               6.   Ako je Opći odbor dao veće primjedbe na nacrt odgovora, tim za procjenu odredit će je li potrebno preinačiti nacrt odgovora u smislu tih primjedbi. U roku od četiri radna dana ESB-a od primitka primjedbi Općeg odbora, tim za procjenu će Općem odboru, putem Tajništva ESRB-a, dostaviti konačan nacrt odgovora.

               7.   Opći odbor donosi odluku u odobrenju odgovora temeljem konačnog nacrta odgovora koji je pripremio tim za procjenu. Osim ako je u skladu s Poslovnikom ESRB-a sazvana sjednica Općeg odbora (4), odluka Općeg odbora se donosi u pisanom postupku, u roku od dva radna dana ESB-a nakon što je tim za procjenu dostavio konačan nacrt odgovora.

               8.   Vremenski okvir postupka za odgovor na zahtjev za savjetom se može skratiti u iznimnim okolnostima na zahtjev tijela koje podnosi zahtjev ili ako to Opći odbor smatra potrebnim.

               9.   U skladu s člancima 5. stavak 2.a i 13. stavak 7. Poslovnika Europskog odbora za sistemske rizike, od predstavnika Islanda, Norveške i Lihtenštajna u ESRB-u se može zatražiti da ne sudjeluju u raspravi o nacrtu odgovora, osim ako je zahtjev za davanjem savjeta podnijelo nadzorno tijelo njihove odnosne zemlje.

            Članak 4.
            Informacije koje dostavlja tijelo koje podnosi zahtjev

               1.   Zahtjev za davanjem savjeta sadrži sve potrebne informacije na kojima će se temeljiti odgovor te navodi zahtjeve povjerljivosti, ako ih ima, koji se primjenjuju na prijenos takvih informacija.

               2.   Tijelo koje podnosi zahtjev dostavlja ESRB-u informacije koje pojašnjavaju gospodarske razloge koji podržavaju produljenje razdoblja oporavka i očekivane ukupne gospodarske učinke u slučaju neproduljivanja razdoblja oporavka.

               3.   Informacije o gospodarskim razlozima koje podupiru produljenje razdoblja produljenja uključuju:

                           (a)

                           podatke o trenutnom financijskom stanju i međusobnim povezanostima svakog od zahvaćenih društava za osiguranje ili društava za reosiguranje, uključujući njegovu izloženost investicija;

                           (b)

                           dodatne informacije o stavkama kao što su struktura tržišta osiguranja, glavne značajke konkurentskih društava i raspodjela gubitaka nakon nepovoljnog događaja; i

                           (c)

                           financijske projekcije koje prikazuju moguć oporavak svakog od zahvaćenih društava za osiguranje ili društava za reosiguranje na temelju skupa različitih gospodarskih scenarija.

               4.   Informacije o očekivanim ukupnim gospodarskim posljedicama neproduljivanja razdoblja oporavka uključuju:

                           (a)

                           nepovoljan učinak na financijska tržišta strategije svakog od zahvaćenih društava za osiguranje ili društava za reosiguranje za umanjenje profila rizičnosti uključujući moguće sekundarne učinke;

                           (b)

                           nepovoljan učinak na realno gospodarstvo koji je, primjerice, između drugih stvari, uzrokovao privremeni prekid u pružanju usluga osiguranja kao rezultat potencijalnog nedostatka zamjenjivosti ili mogući negativni učinci na povjerenje potrošača.

               5.   Prilog Odluke detaljno navodi najmanji skup informacija koje mora dostaviti tijelo koje podnosi zahtjev za davanjem savjeta.

               6.   Bez obzira na gornje stavke 4. i 5., ako to smatra potrebnim ESRB može zahtijevati od tijela koje podnosi zahtjev da dostavi daljnje informacije.

               7.   Osim ako su dobivene informacije već u javnoj domeni, informacije koje ESRB zaprimi smatrat će se i s njima će se postupati kao s povjerljivim informacijama, u skladu s člankom 8. stavak 3. Uredbe (EU) br. 1092/2010, te će se pristup takvim informacijama ograničiti na one osobe i tijela koje ih moraju znati u tijeku obavljanja svojih dužnosti ili izvršenja svojih zadataka.

               8.   Za potrebe razmjene informacija s tijelom koje je postavilo zahtjev, Tajništvo ESRB-a postavlja namjensku strukturu u sustavu Darwin.

            Članak 5.
            Tim za procjenu

               1.   Tim za procjenu obavlja procjenu i sastavlja odgovor na zahtjev za davanjem savjeta.

               2.   Sastav tima za procjenu je jednak sastavu tima uspostavljenog temeljem Odluke ESRB/2015/4 koji imenuje Opći odbor, sa sljedećim razlikama:

                           a)

                           predstavnik Europskog nadzornog tijela za bankarstvo (EBA) se zamjenjuje predstavnikom EIOPA-e, kojeg će imenovati Opći odbor; te

                           b)

                           svako tijelo zastupljeno u timu za procjenu može navesti jednog stručnjaka za osiguranje koji će u timu za procjenu nastupati kao promatrač.

               3.   Kako bi se izbjegli sukobi interesa u pripremi odgovora na zahtjev za davanjem savjeta, predstavnicima nadzornog tijela koje je tijelo koje podnosi zahtjev, privremeno prestaje status članova tima za procjenu i promatrača, bez da se ti članovi zamjenjuju.

               4.   Tim za procjenu nastoji postići konsenzus među svojim članovima, međutim kada okolnosti to zahtijevaju, tim za procjenu može s nacrtom odgovora koji dostavlja Općem odboru, dostaviti procjenu stajališta većine i stajališta manjine.

            Članak 6.
            Povjerljivost odgovora na zahtjev za davanje savjeta
            ESRB-ov odgovor na zahtjev za davanjem savjeta nije javan te se dostavlja isključivo tijelu koje podnosi zahtjev.

            Članak 7.
            Stupanje na snagu
            Ova Odluka stupa na snagu dvadesetoga dana od dana objave u Službenom listu Europske unije.

            Sastavljeno u Frankfurtu na Majni 14. studenoga 2018.

               Francesco MAZZAFERRO

                  Voditelj Tajništva ESRB-a

                  u ime Općeg odbora ESRB-a

            (1)  SL L 331, 15.12.2010., str. 1.

            (2)  SL L 335, 17.12.2009., str. 1.

            (3)  Odluka Europskog odbora za sistemske rizike o okviru za usklađivanje u vezi s dostavljanjem obavijesti o mjerama nacionalne makrobonitetne politike od strane odgovarajućih tijela, o davanju mišljenja i preporuka od strane ESRB-a i stavljanju izvan snage Odluke ESRB/2014/2 (ESRB/2015/4) (SL C 97, 12.3.2016., str. 28).

            (4)  Odluka Europskog odbora za sistemske rizike od 20. siječnja 2011. o donošenju Poslovnika Europskog odbora za sistemske rizike (ESRB/2011/1) (SL C 58, 24.2.2011., str. 4).

            PRILOG
            Informacije koje dostavlja tijelo koje podnosi zahtjev
            I.   Informacije koje se odnose na tijelo koje podnosi zahtjev

                        —

                        Ime Nadzornog tijela

                        —

                        Država članica

                        —

                        Potpisnik zahtjeva (ime, funkcija, podaci za kontakt)

                        —

                        Osoba za kontakt (ime, funkcija, podaci za kontakt)

                  II.   Detaljan sadržaj zahtjeva – opseg zahtjeva za davanjem savjeta

            III.   Informacije u vezi sa svakim društvom u okviru zahtjeva

            III.1.   Osnovne informacije

            Za svako zahvaćeno društvo (definicije u skladu s odnosnim obrascem Solventnosti II, S01.02.01 ili S01.02.04, prema potrebi):

                        —

                        ime društva;

                        —

                        identifikacijski kôd društva;

                        —

                        vrst društva;

                        —

                        zemlja autorizacije;

                        —

                        metoda izračuna potrebnog solventnog kapitala (SCR) (grupe);

                        —

                        uporaba parametara karakterističnih za društvo;

                        —

                        namjenski fondovi;

                        —

                        uravnotežena prilagodba;

                        —

                        prilagodba zbog volatilnosti;

                        —

                        prijelazne mjere o nerizičnim kamatnim stopama;

                        —

                        prijelazne mjere o tehničkoj pričuvi.

                  III.2.   Financijske informacije

            Pregled posljednjeg relevantnog financijskog stanja svakog od zahvaćenih društava uključujući osnovnu strukturu imovine, obveza, vlastitih sredstava (sa i bez mjera dugoročnih jamstava) i SCR.
            III.3.   Informacija o položaju svakog od zahvaćenih društava na nacionalnom tržištu osiguranja

            Za svako od zahvaćenih društava:

                        —

                        Informacija o udjelu na nacionalnom tržištu toga društva uključujući djelatnosti neživotnog osiguranja (prema bruto zaračunatim premijama) ukupno i po vrsti osiguranja, djelatnosti životnog osiguranja (prema bruto tehničkim pričuvama) ukupno i po vrsti osiguranja, veličinu bilance (prema ukupnoj imovini);

                        —

                        Informacija o broju društava koja su aktivna na nacionalnom tržištu za te vrste osiguranja (životnog i neživotnog) na kojima je zahvaćeno društvo aktivno;

                        —

                        Informacija o kumulativnom tržišnom udjelu najuspješnijih 3, 5 i 10 osiguravajućih društava za one vrste osiguranja u kojima je zahvaćeno društvo aktivno;

                        —

                        Procjena razdiobe gubitaka zahvaćenih društava aktivnih na nacionalnom tržištu osiguranja nakon događaja koji su doveli do objave EIOPA-e o nastupu iznimnih nepovoljnih situacija.

                  IV.   Informacije koje potkrepljuju produljenje razdoblja oporavka za svako zahvaćeno društvo

            Za svako od zahvaćenih društava:

                        —

                        Financijske projekcije koje prikazuju oporavak od povrede SCR-a na temelju skupa različitih gospodarskih scenarija;

                        —

                        Opis pretpostavki i procjena učinka mjera oporavka koje su uključene u ove financijske projekcije. Ovo može uključivati:

                                    —

                                    Procjenu (planiranog) umanjenja profila rizičnosti portfelja imovne (uključujući mogući učinak na financijska tržišta);

                                    —

                                    Procjenu iznosa koji društvo planira koristiti za dokapitalizaciju i forma (npr. u obliku vlasničkih vrijednosnih papira, duga);

                                    —

                                    Procjenu iznosa planiranog reosiguranja i/ili drugih tehnika umanjenja rizika koje bi se uvele;

                                    —

                                    Procjenu iznosa tehničkih pričuva i premija portfelja osiguranja koje se planira prodati i/ili likvidirati.

                  V.   Informacija o očekivanim gospodarskim učincima u slučaju neproduljenja razdoblja oporavka svakog od zahvaćenih društava

            Za svako od zahvaćenih društava:

                        —

                        Procjena nepovoljnog učinka na stvarno gospodarstvo i/ili financijska tržišta u slučaju da se razdoblje oporavka ne produlji. Ovo uključuje:

                                    —

                                    Procjenu stupnja potencijalnog poremećaja u uslugama osiguranja ako se razdoblje oporavka ne produlji temeljem, primjerice, analize broja društava koja već nude slične proizvode/usluge, procjenu brzine u kojoj se može očekivati da imatelji polica promijene osiguravatelja, opis zapreka za pristup tržištu za potencijalne nove sudionike da uđu na tržište;

                                    —

                                    Procjenu učinka potencijalnog poremećaja u uslugama osiguranja na stvarno gospodarstvo, primjerice, između ostalog opis aktivnosti stvarnog gospodarstva koje se mogu poremetiti kada se izgubi pokriće osiguranjem;

                                    —

                                    Opis mogućih negativnih učinaka na povjerenje potrošača koje je uzrokovano neproduljivanjem razdoblja oporavka;

                                    —

                                    Procjenu učinka na financijska tržišta (uključujući sekundarne učinke) koje je uzrokovano neproduljivanjem razdoblja oporavka i posljedična likvidacija društva.

                  Sve gore navedene kvantitativne informacije potrebno je dostaviti na temelju najnovijih dostupnih podataka te u obliku lista Excelu.


title: Odluka Vijeća (ZVSP) 2019/538 od 1. travnja 2019. o potpori aktivnostima Organizacije za zabranu kemijskog oružja (OPCW) u okviru provedbe Strategije EU-a za sprečavanje širenja oružja za masovno uništenje

text:
                  2.4.2019

                  HR

                  Službeni list Europske unije

                  L 93/3

         ODLUKA VIJEĆA (ZVSP) 2019/538
         od 1. travnja 2019.
         o potpori aktivnostima Organizacije za zabranu kemijskog oružja (OPCW) u okviru provedbe Strategije EU-a za sprečavanje širenja oružja za masovno uništenje
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 28. stavak 1. i članak 31. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Europsko vijeće 12. prosinca 2003. donijelo je Strategiju EU-a za sprečavanje širenja oružja za masovno uništenje („Strategija EU-a”), čije poglavlje III. sadržava popis mjera za suzbijanje takvog širenja.

                     (2)

                     Strategijom EU-a naglašava se ključna uloga Konvencije o zabrani razvijanja, proizvodnje, gomilanja i korištenja kemijskog oružja i o njegovu uništenju („CWC”) i Organizacije za zabranu kemijskog oružja („OPCW”) u stvaranju svijeta bez kemijskog oružja. Kao dio Strategije EU-a Unija se obvezala raditi na univerzalnom poštovanju ključnih ugovora i sporazuma u području razoružavanja i neširenja oružja, uključujući CWC. Ciljevi Strategije EU-a u skladu su s ciljevima OPCW-a u kontekstu njegove odgovornosti za provedbu CWC-a.

                     (3)

                     Vijeće je 22. studenoga 2004. donijelo Zajedničku akciju 2004/797/ZVSP (1) o potpori aktivnostima OPCW-a. Nakon isteka te zajedničke akcije uslijedile su Zajednička akcija Vijeća 2005/913/ZVSP (2) pa Zajednička akcija Vijeća 2007/185/ZVSP (3). Nakon Zajedničke akcije Vijeća 2007/185/ZVSP uslijedile su odluke Vijeća 2009/569/ZVSP (4), 2012/166/ZVSP (5) i (ZVSP) 2015/259 (6). Odluka (ZVSP) 2015/259 istekla je 23. ožujka 2018.

                     (4)

                     Vijeće je 26. veljače 2018. donijelo Odluku (ZVSP) 2018/294 (7) kojom je predviđeno produljenje važenja Odluke (ZVSP) 2015/259 kako bi se omogućio nastavak provedbe aktivnosti do 23. prosinca 2018.

                     (5)

                     Nastavak takve intenzivne i ciljane pomoći Unije OPCW-u potreban je u kontekstu aktivne provedbe poglavlja III. Strategije EU-a. Postoji potreba za daljnjim djelovanjem kako bi se poboljšalo kapacitete država stranaka CWC-a („države stranke”) za ispunjavanje obveza u okviru CWC-a, pripravnost država stranaka za sprečavanje napada koji uključuju otrovne kemikalije i odgovor na njih te međunarodnu suradnju u području kemijskih aktivnosti. Daljnje je djelovanje potrebno i kako bi se poduprla sposobnost OPCW-a za prilagodbu dostignućima u području znanosti i tehnologije te poboljšali kapaciteti OPCW-a za uklanjanje prijetnje koju predstavlja upotreba kemijskog oružja. Trebalo bi nastaviti s mjerama povezanima s univerzalizacijom CWC-a te bi ih trebalo prilagoditi i usmjeriti na sve manji broj država koje nisu stranke CWC-a.

                     (6)

                     Vijeće je 16. travnja 2018. usvojilo zaključke u kojima je, među ostalim, utvrđeno stajalište Unije s obzirom na četvrto posebno zasjedanje Konferencije država stranaka radi provedbe revizije funkcioniranja Konvencije o kemijskom oružju („Četvrta revizijska konferencija”) koje je održano u Haagu od 21. do 30. studenoga 2018.

                     (7)

                     Unija pruža političku, financijsku i materijalnu potporu operacijama OPCW-a u Siriji čiji je cilj potpuno uništenje sirijskog kemijskog oružja i sredstava. U skladu s time, Vijeće je 9. prosinca 2013. donijelo Odluku 2013/726/ZVSP (8) u potporu aktivnostima OPCW-a u okviru Rezolucije Vijeća sigurnosti Ujedinjenih naroda („RVSUN”) 2118 (2013), Odluci Izvršnog vijeća OPCW-a od 27. rujna 2013. o uništavanju sirijskog kemijskog oružja te naknadnim i povezanim rezolucijama i odlukama. Nakon Odluke 2013/726/ZVSP uslijedila je Odluka Vijeća (ZVSP) 2017/2303 (9), koja je donesena 12. prosinca 2017. Osim toga, Vijeće je 30. studenoga 2015. donijelo Odluku (ZVSP) 2015/2215 (10) u potporu RVSUN-u 2235 (2015).

                     (8)

                     Na četvrtom posebnom zasjedanju Konferencije država stranaka održanom 27. lipnja 2018. donesena je Odluka C-SS-4/DEC.3 o uklanjanju prijetnje koju predstavlja upotreba kemijskog oružja. Europsko vijeće u svojim je zaključcima od 28. lipnja 2018. izrazilo predanost Unije potpori ishodâ te odluke,

               DONIJELO JE OVU ODLUKU:

            Članak 1.

               1.   U svrhu neposredne i praktične primjene pojedinih elemenata Strategije EU-a, Unija pruža potporu aktivnostima OPCW-a sa sljedećim ciljevima:

                           —

                           poboljšanje kapaciteta država stranaka u ispunjavanju obveza u okviru CWC-a,

                           —

                           pospješivanje pripravnosti država stranaka za sprečavanje i odgovor na napade koji uključuju otrovne kemikalije,

                           —

                           unapređenje međunarodne suradnje u području kemijskih aktivnosti,

                           —

                           podupiranje sposobnosti OPCW-a za prilagodbu dostignućima u području znanosti i tehnologije,

                           —

                           poboljšanje kapaciteta OPWC-a za uklanjanje prijetnje koju predstavlja upotreba kemijskog oružja,

                           —

                           promicanje univerzalnosti poticanjem država koje nisu stranke da se pridruže CWC-u.

               2.   U kontekstu stavka 1. Unija podupire sljedeće aktivnosti povezane s projektima OPCW-a usklađenima s mjerama strategije EU-a:
               Projekt I.: Centar OPCW-a za kemiju i tehnologiju i provedba Odluke C-SS-4/DEC.3 o uklanjanju prijetnje koju predstavlja upotreba kemijskog oružja
               Aktivnosti:

                           —

                           projekt modernizacije laboratorija,

                           —

                           provedba Odluke C-SS-4/DEC.3.

                     Projekt II.: Demilitarizacija i neširenje kemijskog oružja
               Aktivnosti:

                           —

                           posjeti predstavnikâ Izvršnog vijeća i promatračâ država stranaka Narodnoj Republici Kini i Sjedinjenim Američkim Državama radi stjecanja uvida u programe uništenja,

                           —

                           šire i intenzivnije korištenje sustavom Enterprise Content Management (ECM),

                           —

                           uvođenje cjelovitog telekomunikacijskog rješenja za svo relevantno osoblje Tehničkog tajništva OPCW-a.

                     Projekt III.: Pomoć i zaštita u afričkim državama strankama
               Aktivnosti:

                           —

                           operativno osposobljavanje za osobe koje prve interveniraju u hitnim slučajevima,

                           —

                           osposobljavanje za edukatore u području pomoći i zaštite za skupinu afričkih država.

                     Projekt IV.: Međunarodna suradnja
               Aktivnosti:

                           —

                           osposobljavanje za rukovoditelje namijenjeno višim rukovoditeljima iz industrije, oblikovateljima politika i bivšim sudionicima Povezanog programa OPCW-a,

                           —

                           projekt povezivanja laboratorija,

                           —

                           forum za žene o upotrebi kemije u mirovne svrhe i tečaj za razvoj osnovnih analitičkih sposobnosti za kemičarke,

                           —

                           obrazovanje i osposobljavanje za mlade o upotrebi kemije u mirovne svrhe,

                           —

                           tečaj za razvoj analitičkih sposobnosti za analitičke kemičare u afričkim državama strankama,

                           —

                           tečaj o sigurnosti kemikalija i o upravljanju sigurnošću za afričke države stranke.

                     Projekt V.: Univerzalnost i informiranje javnosti
               Aktivnosti:

                           —

                           razvoj modula za e-učenje,

                           —

                           prijevod alata i materijala za obrazovanje i informiranje javnosti te njihova distribucija,

                           —

                           potpora sudjelovanju nevladinih organizacija u aktivnostima OPCW-a,

                           —

                           popratna događanja na marginama konferencija država stranaka.

                     Projekt VI.: Nacionalna provedba
               Aktivnosti:

                           —

                           forum globalnih dionika.

                     Projekt VII.: Znanost i tehnologija
               Aktivnosti:

                           —

                           natječaj za utvrđivanje biomarkera u biljkama,

                           —

                           potpora privremenim radnim skupinama Znanstvenog savjetodavnog odbora OPCW-a.

                     Detaljan opis aktivnosti OPCW-a iz ovog stavka koje podupire Unija nalazi se u Prilogu.

            Članak 2.

               1.   Visoki predstavnik Unije za vanjske poslove i sigurnosnu politiku (VP) odgovoran je za provedbu ove Odluke.

               2.   Tehničku provedbu projekata iz članka 1. stavka 2. obavlja Tehničko tajništvo OPCW-a („Tehničko tajništvo”). Ono tu zadaću provodi pod odgovornošću i nadzorom VP-a. U tu svrhu VP sklapa potrebne aranžmane s Tehničkim tajništvom.

            Članak 3.

               1.   Financijski referentni iznos za provedbu projekata iz članka 1. stavka 2. iznosi 11 601 256 EUR.

               2.   Rashodima koji se financiraju iz iznosa navedenog u stavku 1. upravlja se u skladu s postupcima i pravilima koji se primjenjuju na opći proračun Unije.

               3.   Komisija nadzire ispravnost upravljanja rashodima iz stavka 2. U tu svrhu ona sklapa sporazum o financiranju s Tehničkim tajništvom. Tim sporazumom utvrđuje se da Tehničko tajništvo treba osigurati vidljivost doprinosa Unije koja je razmjerna njegovoj veličini te odrediti mjere kojima se olakšava razvoj sinergija i izbjegava udvostručavanje aktivnosti.

               4.   Komisija nastoji sklopiti sporazum o financiranju iz stavka 3. u najkraćem roku nakon stupanja na snagu ove Odluke. Ona obavješćuje Vijeće o svim teškoćama u tom procesu i o datumu sklapanja sporazuma.

            Članak 4.
            VP izvješćuje Vijeće o provedbi ove Odluke na temelju redovitih izvješća koje priprema Tehničko tajništvo. Izvješća VP-a predstavljaju temelj za evaluaciju koju provodi Vijeće. Komisija pruža informacije o financijskim aspektima projekata iz članka 1. stavka 2.

            Članak 5.

               1.   Ova Odluka stupa na snagu na dan donošenja.

               2.   Ova Odluka prestaje važiti 36 mjeseci nakon datuma sklapanja sporazuma o financiranju iz članka 3. stavka 3. Međutim, ona prestaje važiti šest mjeseci nakon stupanja na snagu ako se navedeni sporazum o financiranju ne sklopi u tom roku.

            Sastavljeno u Bruxellesu 1. travnja 2019.

                  Za Vijeće

                  Predsjednik

               G. CIAMBA

            (1)  Zajednička akcija Vijeća 2004/797/ZVSP od 22. studenoga 2004. o potpori aktivnostima OPCW-a u okviru provedbe Strategije EU-a za sprečavanje širenja oružja za masovno uništenje (SL L 349, 25.11.2004., str. 63.).

            (2)  Zajednička akcija Vijeća 2005/913/ZVSP od 12. prosinca 2005. o potpori aktivnostima OPCW-a u okviru provedbe Strategije EU-a za sprečavanje širenja oružja za masovno uništenje (SL L 331, 17.12.2005., str. 34.).

            (3)  Zajednička akcija Vijeća 2007/185/ZVSP od 19. ožujka 2007. o potpori aktivnostima OPCW-a u okviru provedbe Strategije EU-a za sprečavanje širenja oružja za masovno uništavanje (SL L 85, 27.3.2007., str. 10.).

            (4)  Odluka Vijeća 2009/569/ZVSP od 27. srpnja 2009. o potpori aktivnostima OPCW-a u okviru provedbe Strategije EU-a za sprečavanje širenja oružja za masovno uništenje (SL L 197, 29.7.2009., str. 96.).

            (5)  Odluka Vijeća 2012/166/ZVSP od 23. ožujka 2012. o potpori aktivnostima Organizacije za zabranu kemijskog oružja (OPCW) u okviru provedbe Strategije EU-a za sprečavanje širenja oružja za masovno uništenje (SL L 87, 24.3.2012., str. 49.).

            (6)  Odluka Vijeća (ZVSP) 2015/259 od 17. veljače 2015. o potpori aktivnostima Organizacije za zabranu kemijskog oružja (OPCW) u okviru provedbe Strategije EU-a za sprečavanje širenja oružja za masovno uništenje (SL L 43, 18.2.2015., str. 14.).

            (7)  Odluka Vijeća (ZVSP) 2018/294 od 26. veljače 2018. o izmjeni Odluke (ZVSP) 2015/259 o potpori aktivnostima Organizacije za zabranu kemijskog oružja (OPCW) u okviru provedbe Strategije EU-a za sprečavanje širenja oružja za masovno uništenje (SL L 55, 27.2.2018., str. 58.).

            (8)  Odluka Vijeća 2013/726/ZVSP od 9. prosinca 2013. u potporu RVSUN-a 2118 (2013) i Odluke Izvršnog vijeća OPCW-a EC-M-33/Dec 1 u okviru provedbe Strategije EU-a za sprečavanje širenja oružja za masovno uništenje (SL L 329, 10.12.2013., str. 41.).

            (9)  Odluka Vijeća (ZVSP) 2017/2303 od 12. prosinca 2017. u potpori daljnjoj provedbi Rezolucije Vijeća sigurnosti UN-a 2118 (2013) i Odluci Izvršnog vijeća Organizacije za zabranu kemijskog oružja (OPCW) EC-M-33/DEC.1 o uništenju sirijskog kemijskog oružja u okviru provedbe Strategije EU-a za sprečavanje širenja oružja za masovno uništenje (SL L 329, 13.12.2017., str. 55.).

            (10)  Odluka Vijeća (ZVSP) 2015/2215 od 30. studenoga 2015. u potporu RVSUN-u 2235 (2015), o uspostavi zajedničkog istražnog mehanizma OPCW-a i UN-a radi identifikacije počinitelja kemijskih napada u Sirijskoj Arapskoj Republici (SL L 314, 1.12.2015., str. 51.).

            PRILOG

               Potpora Unije aktivnostima OPCW-a u okviru provedbe Strategije EU-a za sprečavanje širenja oružja za masovno uništenje

            Projekt I. – Centar OPCW-a za kemiju i tehnologiju i provedba Odluke C-SS-4/DEC.3 o uklanjanju prijetnje koju predstavlja upotreba kemijskog oružja
            Ciljevi

                        —

                        uklanjanje zaliha kemijskog oružja i objekata za proizvodnju kemijskog oružja podložno mjerama provjere predviđenima CWC-om

                        —

                        suzbijanje širenja kemijskog oružja primjenom mjera provjere i provedbenih mjera predviđenih CWC-om, koje služe i izgradnji povjerenja među državama strankama

                        —

                        pomoć i zaštita od kemijskog oružja i njegove upotrebe ili prijetnje koju ona predstavlja, u skladu s odredbama članka X. CWC-a

                        —

                        gospodarski i tehnološki razvoj putem međunarodne suradnje u području kemijskih aktivnosti čija svrha nije zabranjena CWC-om u skladu s odredbama članka XI.

                        —

                        potpuna i učinkovita provedba odredaba članka VII. CWC-a u državama strankama

                  Svrhe

                        —

                        provjera radi osiguravanja kontinuiranog povjerenja u usklađenost s odredbama

                        —

                        razvoj kapacitetâ za sprečavanje neprijateljske upotrebe otrovnih kemikalija i odgovor na njih te za njegovanje međunarodne suradnje

                        —

                        angažman kako bi se iskoristile sposobnosti drugih

                        —

                        organizacija koja nastavlja ispunjavati svoju svrhu

                        —

                        identifikacija počinitelja koji su upotrijebili kemijsko oružje u Sirijskoj Arapskoj Republici utvrđivanjem i dostavljanjem svih potencijalno relevantnih informacija o podrijetlu tog kemijskog oružja u slučajevima u kojima međunarodna misija za utvrđivanje činjenica („FFM”) utvrdi ili je utvrdila da je kemijsko oružje upotrijebljeno ili vjerojatno upotrijebljeno te u slučajevima o kojima zajednički istražni mehanizam („JIM”) OPCW-a i UN-a nije objavio izvješće

                  Rezultati

                        —

                        povećana operativna učinkovitost

                        —

                        poboljšana fizička sigurnost

                        —

                        pridržavanje najviših sigurnosnih standarda

                        —

                        dobar položaj za praćenje trenutačnih prijetnji te znanstvenih i tehnoloških dostignuća, vjerodostojnost i ugled koji će se podići zahvaljujući novom objektu

                        —

                        provedba istraga na temelju mandata iz Odluke C-SS-4/DEC.3

                  Aktivnosti
            I.1.   Projekt modernizacije laboratorija
            Laboratorij i logistički centar imaju ključnu ulogu u potpori provedbi CWC-a. Otkad su laboratorij i logistički centar prije više od 20 godina počeli s radom na trenutačnoj lokaciji u Rijswijku, predgrađu Haaga, zahtjevi u vezi s tim objektima znatno su se povećali. Dramatičan porast nerutinskih operacija posljednjih nekoliko godina dodatno je opteretio kapacitete tih objekata, a Odluka C-SS-4/DEC.3 vjerojatno će donijeti dodatne zahtjeve. Osim toga, države stranke sve učestalije traže potporu laboratorija u pogledu osposobljavanja kako bi unaprijedile svoje analitičke i tehničke kapacitete u području kemije. Kako bi riješio ta pitanja, OPCW je odlučio pokrenuti projekt modernizacije laboratorija i logističkog centra u obliku novog Centra za kemiju i tehnologiju (ChemTech Centre).
            I.2.   Provedba Odluke C-SS-4/DEC.3
            U operativnom stavku 10. Odluke C-SS-4/DEC.3 Konferencija država stranaka OPCW-a odlučila je da Tajništvo uspostavi aranžmane za identifikaciju počinitelja koji su upotrijebili kemijsko oružje u Sirijskoj Arapskoj Republici utvrđivanjem i dostavljanjem svih potencijalno relevantnih informacija o podrijetlu tog kemijskog oružja u slučajevima u kojima FFM utvrdi ili je utvrdio da je kemijsko oružje upotrijebljeno ili vjerojatno upotrijebljeno te u slučajevima o kojima JIM OPCW-a i UN-a nije objavio izvješće. U svrhu provedbe te odluke Tajništvo će uspostaviti tim za istragu i identifikaciju koji će svoje aktivnosti provoditi nepristrano i objektivno. Tim za istragu i identifikaciju bit će pod izravnim nadzorom glavnog direktora OPCW-a te će dostavljati izvješća Izvršnom vijeću i glavnom tajniku Ujedinjenih naroda.
            Projekt II. – Demilitarizacija i neširenje kemijskog oružja
            Ciljevi

                        —

                        potpora neširenju kemijskog oružja primjenom mjera provjere i provedbenih mjera predviđenih u CWC-u

                        —

                        unapređenje i osiguravanje uklanjanja zaliha kemijskog oružja i objekata za proizvodnju kemijskog oružja koji podliježu mjerama provjere predviđenima u CWC-u

                        —

                        doprinos potpunoj, učinkovitoj i nediskriminirajućoj provedbi svih odredaba CWC-a

                  Svrhe

                        —

                        provjera radi osiguravanja kontinuiranog povjerenja u usklađenost s odredbama

                        —

                        angažman kako bi se iskoristile sposobnosti drugih

                        —

                        organizacija koja nastavlja ispunjavati svoju svrhu

                        —

                        razvoj kapacitetâ za sprečavanje neprijateljske upotrebe otrovnih kemikalija i odgovor na njih te za njegovanje međunarodne suradnje

                  Rezultati

                        —

                        provedba relevantnih odluka o dovršetku uništenja kemijskog oružja

                        —

                        povećan prijenos znanja te povećana transparentnost i razumijevanje putem dionika OPCW-a

                        —

                        izgrađena potpora za prijenos težišta režima provjere CWC-a s razoružanja na sprečavanje ponovne pojave kemijskog oružja

                        —

                        proširene rutinske aktivnosti provjere s pomoću sustava upravljanja rizicima

                        —

                        poboljšana sposobnost OPCW-a za provedbu operacija u nepredviđenim slučajevima

                        —

                        proširene sposobnosti pomoći i zaštite OPCW-a kojima se podupire njezina usmjerenost i na sprečavanje ponovne pojave kemijskog oružja i na odgovor na nju

                        —

                        prilagođene strukture i procesi, prema potrebi, kojima se podupire neometanu tranziciju OPCW-a

                  Aktivnosti
            II.1.   Posjeti predstavnikâ Izvršnog vijeća i promatračâ država stranaka Narodnoj Republici Kini i Sjedinjenim Američkim Državama radi stjecanja uvida u programe uništenja
            Unija redovito podupire posjete Izvršnog vijeća (u okviru Zajedničke akcije 2007/185/ZVSP i odluka 2009/569/ZVSP, 2012/166/ZVSP i (ZVSP) 2015/259. Dosad obavljeni posjeti pokazali su se korisnim sredstvom za otklanjanje pitanja ili bojazni povezanih s programom države stranke koja posjeduje kemijsko oružje u pogledu ispunjavanja obveze njegova uništenja. Sve države stranke imat će koristi od tih posjeta, koji će pomoći u poboljšanju transparentnosti i izgradnji povjerenja u to da se ostvaruje napredak u pogledu potpunog uništavanja preostalog kemijskog oružja u skladu s odredbama CWC-a i podložno provjeri Tehničkog tajništva. Projektom bi se trebalo potaknuti šire sudjelovanje država stranaka u takvim posjetima, uzimajući u obzir odgovarajuće financijske kriterije i poduzimanje koraka radi osiguravanja odgovarajuće rotacije sudionika.
            II.2.   Šire i intenzivnije korištenje sustavom Enterprise Content Management (ECM)
            Sustav ECM uglavnom je dostupan korisnicima u Odjelu za provjeru koji imaju pristup OPCW-ovoj mreži utemeljenoj na Air Gap arhitekturi interno poznatoj pod nazivom Sigurna kritična mreža (SCN). Tim će se projektom unaprijediti sustav ECM tako što će postati dostupan inspektorima OPCW-a, a i uklonit će se neučinkovitosti uzrokovane ograničenom infrastrukturom u pogledu sigurnosti i IT mreže.
            II.3.   Uvođenje cjelovitog telekomunikacijskog rješenja za sve relevantno osoblje Tehničkog tajništva OPCW-a
            Projekt će obuhvaćati pronalazak relevantnog i troškovno učinkovitog pružatelja usluga, postupnu tranziciju povijesne infrastrukture, testiranje i provjeru sigurnosti postupaka koji se koriste u misijama s pomoću novih tehnologija, razvoj opreme za terenske operacije, uvođenje cjelovitog telekomunikacijskog rješenja za sve relevantne dionike OPCW-a i povlačenje povijesne infrastrukture.
            Projekt III. – Pomoć i zaštita u afričkim državama strankama
            Ciljevi

                        —

                        osiguravanje pomoći i zaštite protiv kemijskog oružja te njegove upotrebe ili prijetnje koju ona predstavlja u skladu s odredbama članka X. CWC-a

                        —

                        omogućavanje OPCW-ove potpune, učinkovite i nediskriminirajuće provedbe svih odredaba CWC-a, osobito u afričkim državama strankama

                        —

                        poboljšanje razvoja kapacitetâ za nacionalnu provedbu te jačanje međunarodne suradnje

                  Svrhe

                        —

                        razvoj kapacitetâ za sprečavanje neprijateljske upotrebe otrovnih kemikalija i odgovor na njih te za njegovanje međunarodne suradnje

                        —

                        angažman kako bi se iskoristile sposobnosti drugih

                        —

                        organizacija koja nastavlja ispunjavati svoju svrhu

                  Rezultati

                        —

                        proširene sposobnosti pomoći i zaštite OPCW-a kojima se podupire njezina usmjerenost i na sprečavanje ponovne pojave kemijskog oružja i na odgovor na nju

                        —

                        poboljšan razvoj kapacitetâ za nacionalnu provedbu te jačanje međunarodne suradnje

                        —

                        poboljšana i održiva suradnja s drugim međunarodnim organizacijama

                        —

                        ojačana suradnja sa širom skupinom relevantnih dionika

                        —

                        poboljšane sposobnosti za olakšavanje suradnje među ad hoc skupinama država stranaka

                  Aktivnosti
            III.1.   Operativno osposobljavanje za osobe koje prve interveniraju u hitnim slučajevima
            Cilj je tim operativnim osposobljavanjem podupirati afričke države stranke i njihove regionalne gospodarske zajednice (ECOWAS, SADC, IGAD) u razvoju kapaciteta za zaštitu od kemijskih incidenata koji uključuju sredstva za kemijsko ratovanje ili otrovne industrijske kemikalije.
            III.2.   Osposobljavanje za edukatore u području pomoći i zaštite za skupinu afričkih država
            Glavni je cilj tečaja pružanje osnovnih znanja edukatorima iz agencija koje su uključene u odgovor na hitne situacije u vezi s kemijskim sredstvima kako bi se u afričkim zemljama okupila skupina edukatora sposobna za širenje znanja o temama koje se odnose na odgovor na kemijski incident.
            Projekt IV. – Međunarodna suradnja
            Ciljevi

                        —

                        unapređenje gospodarskog i tehnološkog razvoja putem međunarodne suradnje u području kemijskih aktivnosti čija svrha nije zabranjena CWC-om

                        —

                        poboljšanje razvoja kapacitetâ za nacionalnu provedbu te jačanje međunarodne suradnje

                        —

                        poboljšanje i održiv razvoj suradnje s drugim međunarodnim organizacijama

                        —

                        jačanje suradnje sa širom skupinom relevantnih dionika

                        —

                        poboljšanje kapacitetâ za olakšavanje suradnje među ad hoc skupinama država stranaka

                  Svrhe

                        —

                        promicanje međunarodne suradnje među državama strankama s ciljem primjene kemije u mirovne svrhe

                        —

                        poboljšanje kapacitetâ država članica OPCW-a u području analize kemikalija u okviru režima CWC-a, posebno u pojedinim regijama poput Afrike i skupine latinskoameričkih i karipskih država (GRULAC)

                        —

                        podizanje svijesti kemičarki o upotrebi kemije u mirovne svrhe i pružanje platforme kako bi više kemičarki moglo sudjelovati u programu izgradnje kapacitetâ koji nudi OPCW

                        —

                        obogaćivanje znanja i produbljivanje relevantnih vještina relevantnih dionika te omogućivanje da steknu znanja u područjima procjene kemijske prijetnje i metoda za njezino ublažavanje

                  Rezultati

                        —

                        poboljšan razvoj kapacitetâ za nacionalnu provedbu te međunarodne suradnje

                        —

                        ojačane sposobnosti evaluacije Tajništva u području razvoja kapacitetâ

                        —

                        poboljšana i održiva suradnja s drugim međunarodnim organizacijama

                        —

                        ojačana suradnja sa širom skupinom relevantnih dionika

                        —

                        izgrađena potpora za prijenos težišta sustava provjere CWC-a s razoružanja na sprečavanje ponovne pojave kemijskog oružja

                        —

                        ojačana sposobnost OPCW-a za praćenje znanstvenih i tehnoloških dostignuća relevantnih za CWC

                        —

                        proširene sposobnosti pomoći i zaštite OPCW-a kojima se podupire njegova usmjerenost i na sprečavanje ponovne pojave kemijskog oružja i na odgovor na nju

                        —

                        ojačana suradnja sa širom skupinom relevantnih dionika

                        —

                        poboljšane sposobnosti za olakšavanje suradnje među ad hoc skupinama država stranaka

                  Aktivnosti
            IV.1.   Osposobljavanje za rukovoditelje namijenjeno višim rukovoditeljima iz industrije, oblikovateljima politika i bivšim sudionicima Povezanog programa OPCW-a
            Ovim se projektom predlaže program osposobljavanja za rukovoditelje namijenjen kemičarima, kemijskim inženjerima i drugim relevantnim stručnjacima koji izvršavaju rukovoditeljske dužnosti (uključujući one povezane s provedbom CWC-a) u industrijskom, državnom i akademskom sektoru u državama strankama OPCW-a s gospodarstvima u razvoju i tranzicijskim gospodarstvima radi izgradnje njihovih kapaciteta za razvoj dubinskih znanja i vještina vodstva u području integriranog upravljanja kemikalijama koje obuhvaća kemijsku zaštitu, sigurnost i održivost, ali nije ograničeno na njih.
            IV.2.   Projekt povezivanja laboratorija
            Razlog za pokretanje inicijative povezivanja u OPCW-u bio je nedostatak certificiranih laboratorija za provedbu analize kemikalija u okviru režima CWC-a (laboratoriji koje je imenovao OPCW) u nekoliko regija, poput Afrike i GRULAC-a. Pravila za sudjelovanje u inicijativi te njezini ciljevi i način funkcioniranja navedeni su u napomeni Tehničkog tajništva S/1397/2016 od 14. srpnja 2016. Prema toj napomeni, projekt može obuhvaćati niz aktivnosti, od kojih se svaka provodi između jednog laboratorija koji pruža i jednoga koji prima pomoć, te uključivati, primjerice, posjete obiju strana (osposobljavanje i mentorstvo), potporu sudjelovanju u testovima OPCW-a za provjeru kvalitete rada laboratorija koji primaju pomoć i potporu za prijenos opreme te zajedničko istraživanje.
            IV.3.   Forum za žene o upotrebi kemije u mirovne svrhe i tečaj za razvoj osnovnih analitičkih sposobnosti za kemičarke
            Tehničko tajništvo OPCW-a organizirat će u sjedištu OPCW-a forum za žene o upotrebi kemije u mirovne svrhe i tečaj za razvoj osnovnih analitičkih sposobnosti za kemičarke. Države stranke OPCW-a nominirat će stručnjake, a odabir sudionika temeljit će se na kvalifikacijama, geografskoj distribuciji i rodu.
            IV.4.   Obrazovanje i osposobljavanje za mlade o upotrebi kemije u mirovne svrhe
            Na temelju programâ za izgradnju kapacitetâ u organizaciji Tehničkog tajništva OPCW-a nacionalna tijela država članica zatražile su program po mjeri radi obrazovanja i informiranja mladih/studenata u školama / na sveučilištima o kemijskoj zaštiti i upravljanju kemijskom sigurnošću u kontekstu upotrebe kemije u mirovne svrhe. Navedeni je program prva inicijativa za mlade / studente u vezi s promicanjem upotrebe kemije u mirovne svrhe, a u osposobljavanju će se služiti interakcijom stručnjaka i studenata, među ostalim i kako bi se potencijalno izradili videomaterijal i brošure za distribuciju u akademskim institucijama / školama u državama strankama OPCW-a.
            IV.5.   Tečaj za razvoj analitičkih sposobnosti za analitičke kemičare u afričkim državama strankama
            Zbog aktivnosti koje trenutačno diljem afričke regije provode nedržavni akteri postoji hitna potreba za općenitim poboljšavanjem sposobnosti laboratorijâ u regiji u pogledu analize tvari povezanih s CWC-om. Tečaj je usmjeren na pružanje pomoći kvalificiranim analitičkim kemičarima u stjecanju dodatnog iskustva i praktičnih vještina u analizi kemikalija povezanih s CWC-om.
            IV.6.   Tečaj o sigurnosti kemikalija i o upravljanju sigurnošću za afričke države stranke
            Kemijske industrije postale su važne doprinositeljice održivom razvoju u Africi. Prema Izvješću o pregledu Afrike u vezi s kemikalijama Ekonomske komisije Ujedinjenih naroda za Afriku (UNECA) kemijska industrija u Africi idućih će godina nastaviti s rastom. Taj će razvoj istodobno izazvati niz pitanja u vezi s kemijskom zaštitom i sigurnošću te upotrebom kemije u mirovne svrhe za socioekonomski razvoj, koja se mogu rješavati potpunom i učinkovitom provedbom CWC-a. Očekuje se da će se programom obogatiti znanje i produbiti relevantne vještine relevantnih dionika te im se omogućiti da steknu znanja u područjima procjene kemijske prijetnje i metoda za njezino ublažavanje.
            Projekt V. – Univerzalnost i informiranje javnosti
            Ciljevi

                        —

                        jačanje suradnje sa širom skupinom relevantnih dionika

                        —

                        širenje nastojanja OPCW-a da postigne univerzalnost

                        —

                        doprinos potpunoj, učinkovitoj i nediskriminirajućoj provedbi svih odredaba CWC-a

                  Svrhe

                        —

                        podizanje svijesti i znanja o OPCW-u i CWC-u među studentima i nastavnicima i ostalim skupinama, prema potrebi

                        —

                        povećanje vidljivosti OPCW-a i pojašnjenje njegovih aktivnosti široj javnosti

                        —

                        unapređenje načina dopiranja do najšire moguće publike, osobito osoba koje nisu tehničke struke i osoba koje nisu stručnjaci u tom području

                        —

                        podizanje svijesti o OPCW-u i CWC-u među mladom publikom u odabranim državama ili regijama

                        —

                        poticanje veće uključenosti država koje nisu stranke CWC-a u aktivnostima OPCW-a i povećanje njihova razumijevanja CWC-a i njegovih koristi

                        —

                        širenje suradnje s dionicima o suštinskim pitanjima s kojima se OPCW suočava tijekom razdoblja tranzicije institucije

                  Rezultati

                        —

                        ojačana suradnja sa širom skupinom relevantnih dionika

                        —

                        proširena nastojanja OPCW-a da postigne univerzalnost

                  Aktivnosti
            V.1.   Razvoj modula za e-učenje
            Cilj je projekta uvođenje specijalističkih stručnih znanja o e-učenju, što bi Tehničkom tajništvu OPCW-a pomoglo u utvrđivanju općeg pristupa svoje ponude e-učenja za smišljanje i izradu novih modula e-učenja. Sadržaj tih modula utvrđivat će se na temelju izvješća Savjetodavnog odbora o obrazovanju i informiranju javnosti (ABEO) glavnom direktoru OPCW-a te naknadnim raspravama o preporukama ABEO-a.
            V.2.   Prevođenje alata i materijala za obrazovanje i informiranje javnosti te njihovo širenje
            Tijekom prve dvije godine rada ABEO je opetovano pozivao na to da više materijala za obrazovanje i informiranje javnosti bude dostupno na svih šest službenih jezika OPCW-a. Uz engleski, to su francuski, španjolski, ruski, kineski i arapski. Međutim, materijali i alati za obrazovanje i informiranje javnosti obično se izrađuju na engleskome, čime se znatno ograničava mogućnost da se što veći broj dionika na svijetu koristi njima. U svrhu distribucije postoji potreba za prijevodom materijala za obrazovanje i informiranje javnosti, posebno onih koji su usmjereni na određene skupine dionika.
            V.3.   Potpora sudjelovanju nevladinih organizacija u aktivnostima OPCW-a
            U okviru tog projekta predlaže se sponzoriranje predstavnika nevladinih organizacija (NVO) koji udovoljavaju uvjetima za sudjelovanje na godišnjoj konferenciji država stranaka 2019. i 2020., pri čemu prednost imaju kandidati iz gospodarstava u razvoju ili tranzicijskih gospodarstava.
            V.4.   Popratna događanja na marginama konferencija država stranaka
            Tri popratna događanja održat će se za vrijeme trajanja programa odnosno svaka će godišnja konferencija država stranaka biti popraćena jednim događanjem. Putni troškovi najviše troje stručnjaka/službenika iz zemalja korisnica mogu se pokriti sredstvima Unije.
            Projekt VI. – Nacionalna provedba
            Ciljevi

                        —

                        poboljšanje i održavanje kapaciteta država stranaka i njihovih nacionalnih tijela za potpunu provedbu svih obveza na temelju CWC-a

                  Svrhe

                        —

                        bolje razumijevanje i viša razina osviještenosti relevantnih dionika o CWC-u te povećanje njihove uloge i sudjelovanja u naporima provedbe na nacionalnoj razini

                        —

                        poboljšanje razumijevanja i sposobnosti carinskih službenika afričkih država stranaka u pogledu djelotvornog postupanja s carinama na uvoz/izvoz kemikalija s popisa i koordinacije s nacionalnim tijelima

                        —

                        raspolaganje relevantnih dionika točnim i ažuriranim informacijama za djelotvorno učenje

                        —

                        postizanje dogovora agencija/tijela potencijalnih dionika koji podupiru provedbu CWC-a o kratkoročnom planu za uspostavljanje sinergija među njima

                  Rezultati

                        —

                        poboljšani kapacitet država stranaka za djelotvornu provedbu na nacionalnoj razini

                        —

                        veći broj država stranaka koje su u stanju provesti djelotvornu provedbu na nacionalnoj razini, na kvantitativnoj i kvalitativnoj razini

                        —

                        poboljšano razumijevanje i svijest nacionalnih tijela o pitanjima povezanima s CWC-om radi dobre suradnje i potpore

                        —

                        veći broj država stranaka koje su u stanju koncipirati i izraditi nacrte zakonodavnih tekstova radi njihova naknadnog odobravanja

                        —

                        djelotvorno funkcioniranje carinskih tijela u nadzoru i praćenju kemijske trgovine

                  Aktivnosti
            VI.1.   Forum globalnih dionika
            U okviru tog projekta predviđa se organizacija foruma globalnih dionika kako bi se među ključnim nacionalnim dionicima promicala važnost provedbe CWC-a donošenjem nacionalnoga provedbenog zakonodavstva.
            Projekt VII.: Znanost i tehnologija
            Ciljevi

                        —

                        Omogućiti glavnom direktoru OPCW-a pružanje savjeta i preporuka Konferenciji država stranaka, Izvršnom vijeću OPCW-a i državama strankama o područjima znanosti i tehnologije važnima za CWC

                  Svrhe

                        —

                        određivanje smjera aktivnosti povezanih sa znanošću i tehnologijom u OPCW-u u razdoblju između Četvrte i Pete revizijske konferencije

                        —

                        omogućivanje glavnom direktoru OPCW-a da pruža posebne savjete tijelima OPCW-a za izradu politike i državama strankama u područjima znanosti i tehnologije relevantnima za CWC

                        —

                        raspolaganje većom skupinom znanstvenih stručnjaka dostupnih OPCW-u i poboljšanim mehanizmima za informiranje o dostignućima u praćenju kemijske tehnologije i informatičkim alatima za analizu složenih skupova podataka koji sadržavaju kemijske informacije

                        —

                        izgradnja i održavanje mreže dionika koji nisu tehnički dionici, a mogu se nadopunjavati sa znanstvenim stručnjacima dostupnima OPCW-u u procjeni svih aspekata nove znanosti i tehnologije kako bi dali potpunije savjete o znanosti i tehnologiji te njihovu utjecaju

                  Rezultati

                        —

                        izgrađena potpora za prijenos težišta režima provjere CWC-a s razoružanja na sprečavanje ponovne pojave kemijskog oružja

                        —

                        poboljšana sposobnost OPCW-a za provedbu operacija u nepredviđenim slučajevima

                        —

                        ojačana sposobnost OPCW-a za praćenje znanstvenih i tehnoloških dostignuća relevantnih za CWC

                        —

                        proširene sposobnosti pomoći i zaštite OPCW-a kojima se podupire njegova usmjerenost i na sprečavanje ponovne pojave kemijskog oružja i na odgovor na nju

                        —

                        poboljšanje razvoja kapacitetâ za nacionalnu provedbu te jačanje međunarodne suradnje

                        —

                        poboljšana i održiva suradnja s drugim međunarodnim organizacijama

                        —

                        ojačana suradnja sa širom skupinom relevantnih dionika

                        —

                        zadržavanje položaja OPCW-a kao globalnog registra znanja i stručnosti u području kemijskog oružja

                        —

                        poboljšane sposobnosti za olakšavanje suradnje među ad hoc skupinama država stranaka

                  Aktivnosti
            VII.1.   Natječaj za utvrđivanje biomarkera u biljkama
            U okviru tog projekta pokrenut će se „skupni natječaj” kako bi se uključilo relevantne stručnjake diljem znanstvenih disciplina te izradio referentni skup geografski reprezentativnih biljaka s pomoću kojih se može utvrditi izloženost otrovnim kemikalijama (kemijskom analizom i/ili uočljivim fenotipskim promjenama).
            VII.2.   Potpora privremenim radnim skupinama Znanstvenog savjetodavnog odbora OPCW-a
            Znanstveni savjetodavni odbor može na zahtjev glavnog direktora OPCW-a uspostaviti privremene radne skupine kako bi se sustavno posvetile konkretnim znanstvenim i tehnološkim pitanjima. Tim bi se projektom doprinijelo uspostavi privremene radne skupine o istražnoj znanosti i tehnologiji te osnivanju drugih privremenih radnih skupina na temelju potreba utvrđenih u okviru Četvrte revizijske konferencije 2018.


title: Odluka Vijeća (EU) 2019/577 od 8. travnja 2019. o imenovanju zamjenika člana Odbora regija, kojeg je predložila Republika Cipar

text:
                  11.4.2019

                  HR

                  Službeni list Europske unije

                  L 100/42

         ODLUKA VIJEĆA (EU) 2019/577
         od 8. travnja 2019.
         o imenovanju zamjenika člana Odbora regija, kojeg je predložila Republika Cipar
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog vlade Cipra,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. Odlukom Vijeća (EU) 2016/1233 (4)26. srpnja 2016. g. Stavros YEROLATSITES zamijenio je g. Kyriakosa CHATZITTOFISA u svojstvu zamjenika člana. Odlukom Vijeća (EU) 2017/799 (5)5. svibnja 2017. g. Kyprianos ANDRONIKOU zamijenio je g. Stavrosa YEROLATSITESA u svojstvu zamjenika člana.

                     (2)

                     Mjesto zamjenika člana postalo je slobodno istekom mandata g. Kyprianosa ANDRONIKOUA,

               DONIJELO JE OVU ODLUKU:

            Članak 1.
            Sljedeća osoba imenuje se zamjenikom člana Odbora regija do kraja tekućeg mandata:

                        —

                        G. Kyriacos XYDIAS, Mayor of Yermasoyia Municipality.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 8. travnja 2019.

                  Za Vijeće

                  Predsjednica

               F. MOGHERINI

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).

            (4)  Odluka Vijeća (EU) 2016/1233 od 26. srpnja 2016. o imenovanju člana i zamjenika člana Odbora regija koje je predložila Republika Cipar (SL L 202, 28.7.2016., str. 41.).

            (5)  Odluka Vijeća (EU) 2017/799 od 5. svibnja 2017. o imenovanju triju članova i dvaju zamjenika članova Odbora regija, koje je predložila Republika Cipar (SL L 120, 11.5.2017., str. 20.).


Odluka Komisije od 17/04/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9305 - Sev.en Energy AG / China Huaneng Group Co., Ltd. / InterGen N.V.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 16/04/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9322 - Vista / TA Associates / Aptean Inc. / Yaletown Acquiror S.à.r.l.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Vijeća (EU) 2019/792 od 13. svibnja 2019. o povjeravanju Europskoj komisiji – Uredu za upravljanje individualnim materijalnim pravima i njihovu isplatu (PMO) – izvršavanja određenih ovlasti dodijeljenih tijelu za imenovanje i tijelu ovlaštenom za sklapanje ugovorâ o radu

text:
                  17.5.2019

                  HR

                  Službeni list Europske unije

                  L 129/3

         ODLUKA VIJEĆA (EU) 2019/792
         od 13. svibnja 2019.
         o povjeravanju Europskoj komisiji – Uredu za upravljanje individualnim materijalnim pravima i njihovu isplatu (PMO) – izvršavanja određenih ovlasti dodijeljenih tijelu za imenovanje i tijelu ovlaštenom za sklapanje ugovorâ o radu
         VIJEĆE EUROPSKE UNIJE,
         uzimajući u obzir Pravilnik o osoblju za dužnosnike Europske unije i Uvjete zaposlenja ostalih službenika Europske unije, utvrđene Uredbom Vijeća (EEZ, Euratom, EZUČ) br. 259/68 (1), a posebno članak 2. stavak 2. Pravilnika o osoblju i članak 6. Uvjeta zaposlenja,
         uzimajući u obzir Odluku Vijeća (EU) 2017/262 od 6. veljače 2017. o određivanju tijela za imenovanje i tijela ovlaštenog za sklapanje ugovorâ o radu, za Glavno tajništvo Vijeća, i o stavljanju izvan snage Odluke 2013/811/EU (2),
         budući da:

                     (1)

                     Ured za upravljanje individualnim materijalnim pravima i njihovu isplatu (PMO) Europske komisije odgovoran je za upravljanje individualnim financijskim pravima i njihovu isplatu za osoblje Europske komisije te, na temelju sporazuma na razini službi, za osoblje određenih drugih institucija i tijela Unije. Za osoblje Glavnog tajništva Vijeća (GTV) PMO je odgovoran za upravljanje mirovinskim pravima i davanjima iz zdravstvenog osiguranja te njihovu isplatu. PMO u tim područjima izvršava ovlasti tijela za imenovanje i tijela ovlaštenog za sklapanje ugovorâ o radu, osim za rješavanje pojedinačnih pritužaba u vezi s davanjima iz zdravstvenog osiguranja. PMO usto pruža i sve veći broj drugih usluga te svoje informatičke alate stavlja na raspolaganje GTV-a.

                     (2)

                     Pokazalo se da je upravljanje individualnim materijalnim pravima učinkovitije i ekonomičnije ako ga obavlja jedno specijalizirano tijelo. Time se omogućuje ujednačena primjena Pravilnika o osoblju za dužnosnike Europske unije („Pravilnik o osoblju”) i Uvjeta zaposlenja ostalih službenika Europske unije („Uvjeti zaposlenja”) širom institucija te unapređuje jednako postupanje i pravna sigurnost za službenike Unije. Istodobno se time omogućuje daljnje administrativno pojednostavnjenje i međuinstitucijsku suradnju.

                     (3)

                     S obzirom na navedeno, GTV i PMO trebaju potpisati sporazum na razini službi kojim bi se opseg usluga koje pruža PMO proširio na upravljanje individualnim novčanim pravima osoblja i njihovu isplatu putem Syspera, informatičkog alata za upravljanje ljudskim resursima. Kako bi se omogućilo pravilno funkcioniranje tog sporazuma, izvršavanje relevantnih ovlasti dodijeljenih tijelu za imenovanje i tijelu ovlaštenom za sklapanje ugovorâ o radu za osoblje GTV-a trebalo bi povjeriti Europskoj komisiji (PMO). Nadalje, s obzirom na to da novi sporazum na razini službi zamjenjuje prethodni sporazum na razini službi o mirovinskim pravima, naknadama za nezaposlenost i drugim pravima nakon prestanka radnog odnosa, trebalo bi potvrditi ovlasti PMO-a u tom području.

                     (4)

                     U početnom prijelaznom razdoblju nakon prelaska na Sysper, tijelo za imenovanje i tijelo ovlašteno za sklapanje ugovorâ o radu za Vijeće trebali bi moći izvršavati ovlasti u odnosu na osoblje GTV-a u slučajevima u kojima bi moguća drugačija interpretacija pravila o individualnim materijalnim pravima koju primjenjuje PMO u odnosu na interpretaciju koju je primjenjivao GTV prije prelaska na Sysper mogla imati negativne posljedice za osoblje GTV-a,

               DONIJELO JE OVU ODLUKU:

            Članak 1.

               1.   Ne dovodeći u pitanje stavak 2. ovog članka, izvršavanje ovlasti koje su Pravilnikom o osoblju dodijeljene tijelu za imenovanje, a Uvjetima zaposlenja tijelu ovlaštenom za sklapanje ugovorâ o radu, za osoblje GTV-a povjerava se Europskoj komisiji – Uredu za upravljanje individualnim materijalnim pravima i njihovu isplatu (PMO), u odnosu na primjenu sljedećeg:

                           (a)

                           u vezi s individualnim materijalnim pravima:

                                       —

                                       članaka od 67. do 69., članaka 71., 74. i 75. Pravilnika o osoblju te članaka od 1. do 13. i članka 17. Priloga VII. Pravilniku o osoblju;

                                       —

                                       članaka od 19. do 27., članaka 29., 92., 93., 94. i 97. Uvjeta zaposlenja;

                           (b)

                           u vezi s mirovinskim osiguranjem i drugim pravima nakon prestanka radnog odnosa:

                                       —

                                       članaka 70. i 77., članka 78. drugog, trećeg i četvrtog stavka, članaka 79., 80., 81., 81.a i 82. Pravilnika o osoblju; Priloga IV. Pravilniku o osoblju; članka 4. Priloga IV.a Pravilniku o osoblju; članaka od 2. do 12., članka 13. stavka 1., članka 14. prvog i trećeg stavka te članaka od 17. do 34. i od 40. do 44. Priloga VIII. Pravilniku o osoblju; te članaka od 20. do 28. Priloga XIII. Pravilniku o osoblju;

                                       —

                                       članka 31., članka 33. stavka 1., članaka od 34. do 40., članka 43., članka 44. prvog stavka, članaka 99. i 101., članka 102. stavka 2. te članaka od 103. do 110. i od 113. do 116. Uvjeta zaposlenja;

                           (c)

                           u vezi s naknadama za nezaposlenost: članaka 28.a i 96. Uvjeta zaposlenja;

                           (d)

                           u vezi s povratom preplaćenih iznosa na temelju odredaba iz točaka od (a) do (c) ovog stavka:

                                       —

                                       članka 85. Pravilnika o osoblju i članka 46. Priloga VIII. Pravilniku o osoblju;

                                       —

                                       članka 44. drugog stavka, članka 45., članka 114. stavka 2. i članka 116. Uvjeta zaposlenja.

               2.   PMO do 31. prosinca 2021. obavješćuje tijelo za imenovanje ili tijelo ovlašteno za sklapanje ugovorâ Vijeća o svim pritužbama zaprimljenima na temelju članka 90. stavka 2. Pravilnika o osoblju ili članaka 46. i 117. Uvjeta zaposlenja na odluku koja se odnosi na člana osoblja GTV-a donesenu na temelju ovog članka stavka 1. točke (a), te pruža informacijama o odgovoru koji namjerava dati. Ako u pojedinačnom slučaju tijelo za imenovanje ili tijelo ovlašteno za sklapanje ugovorâ Vijeća to zatraži, PMO se odriče izvršavanja ovlasti delegiranih na temelju stavka 1. ovog članka, a njegove ovlasti u tom slučaju izvršava tijelo za imenovanje ili tijelo ovlašteno za sklapanje ugovorâ Vijeća.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 13. svibnja 2019.

                  Za Vijeće

                  Predsjednica

               F. MOGHERINI

            (1)  SL L 56, 4.3.1968., str. 1.

            (2)  SL L 39, 16.2.2017., str. 4.


Odluka Komisije od 24/05/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9307 - Anschutz Entertainment Group, Inc. / Onex Corporation) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 19/06/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9373 - PAI Partners S.A.S / Areas Worldwide S.A) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Vijeća (EU) 2019/1121 od 25. lipnja 2019. o potpisivanju, u ime Europske unije, Sporazuma o slobodnoj trgovini između Europske unije i Socijalističke Republike Vijetnama

text:
                  2.7.2019

                  HR

                  Službeni list Europske unije

                  L 177/1

         ODLUKA VIJEĆA (EU) 2019/1121
         od 25. lipnja 2019.
         o potpisivanju, u ime Europske unije, Sporazuma o slobodnoj trgovini između Europske unije i Socijalističke Republike Vijetnama
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 91. stavak 1., članak 100. stavak 2. i članak 207. stavak 4. prvi podstavak u vezi s člankom 218. stavkom 5.,
         uzimajući u obzir prijedlog Europske komisije,
         budući da:

                     (1)

                     Vijeće je 23. travnja 2007. ovlastilo Komisiju da u pregovorima dogovori sporazum o slobodnoj trgovini s državama članicama Udruženja država jugoistočne Azije (ASEAN). Tim ovlaštenjem bila je predviđena mogućnost bilateralnih pregovora.

                     (2)

                     Vijeće je 22. prosinca 2009. ovlastilo Komisiju da pokrene bilateralne pregovore o sporazumu o slobodnoj trgovini s pojedinačnim državama članicama ASEAN-a. Komisija je u lipnju 2012. započela bilateralne pregovore o sporazumu o slobodnoj trgovini s Vijetnamom koji su se trebali voditi u skladu s postojećim pregovaračkim smjernicama.

                     (3)

                     Pregovori o Sporazumu o slobodnoj trgovini između Europske unije i Socijalističke Republike Vijetnama („Sporazum”) zaključeni su.

                     (4)

                     Sporazum bi trebalo potpisati u ime Unije, podložno njegovu kasnijem sklapanju,

               DONIJELO JE OVU ODLUKU:

            Članak 1.
            Odobrava se potpisivanje u ime Unije Sporazuma o slobodnoj trgovini između Europske unije i Socijalističke Republike Vijetnama („Sporazum”), podložno sklapanju navedenog Sporazuma. (1)

            Članak 2.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.

            Članak 3.
            Ova Odluka stupa na snagu na dan donošenja.

            Sastavljeno u Luxembourgu 25. lipnja 2019.

                  Za Vijeće

                  Predsjednik

               A. ANTON

            (1)  Tekst Sporazuma objavit će se zajedno s odlukom o njegovu sklapanju.


title: Odluka Vijeća (EU) 2019/1191 od 8. srpnja 2019. o stajalištu koje treba zauzeti u ime Europske unije u okviru Zajedničkog odbora EGP-a o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda (Proračunska linija 04 03 01 03 – Slobodno kretanje radnika, usklađivanje sustavâ socijalne sigurnosti i mjere za migrante, uključujući migrante iz trećih zemalja) (Tekst značajan za EGP.)

text:
                  12.7.2019

                  HR

                  Službeni list Europske unije

                  L 187/33

         ODLUKA VIJEĆA (EU) 2019/1191
         od 8. srpnja 2019.
         o stajalištu koje treba zauzeti u ime Europske unije u okviru Zajedničkog odbora EGP-a o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda (Proračunska linija 04 03 01 03 – Slobodno kretanje radnika, usklađivanje sustavâ socijalne sigurnosti i mjere za migrante, uključujući migrante iz trećih zemalja)
         (Tekst značajan za EGP)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegove članke 46. i 48. u vezi s člankom 218. stavkom 9.,
         uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
         uzimajući u obzir prijedlog Europske komisije,
         budući da:

                     (1)

                     Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.

                     (2)

                     Na temelju članka 98. Sporazuma o EGP-u Zajednički odbor EGP-a može odlučiti izmijeniti, među ostalim, Protokol 31. uz Sporazum o EGP-u.

                     (3)

                     Protokol 31. uz Sporazum o EGP-u sadržava posebne odredbe o suradnji u posebnim područjima izvan četiriju sloboda.

                     (4)

                     Primjereno je nastaviti suradnju ugovornih stranaka Sporazuma o EGP-u u djelovanjima Unije koja se financiraju iz općeg proračuna Europske unije, a odnose se na slobodno kretanje radnika, usklađivanje sustavâ socijalne sigurnosti i mjere za migrante, uključujući migrante iz trećih zemalja.

                     (5)

                     Protokol 31. uz Sporazum o EGP-u trebalo bi stoga izmijeniti kako bi se omogućila provedba te proširene suradnje od 1. siječnja 2019.

                     (6)

                     Stajalište Unije u okviru Zajedničkog odbora EGP-a trebalo bi se stoga temeljiti na priloženom nacrtu odluke,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Zajedničkog odbora EGP-a o predloženoj izmjeni Protokola 31. uz Sporazum o EGP-u o suradnji u posebnim područjima izvan četiriju sloboda temelji se na nacrtu odluke Zajedničkog odbora EGP-a priloženom ovoj Odluci.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 8. srpnja 2019.

                  Za Vijeće

                  Predsjednica

               A.-K. PEKONEN

            (1)  SL L 305, 30.11.1994., str. 6.

            (2)  SL L 1, 3.1.1994., str. 3.

            NACRT
            ODLUKA ZAJEDNIČKOG ODBORA EGP-a br. …/2019
            od …
            o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda
            ZAJEDNIČKI ODBOR EGP-a,
            uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,
            budući da:

                        (1)

                        Primjereno je nastaviti suradnju ugovornih stranaka Sporazuma o EGP-u u djelovanjima Unije koja se financiraju iz općeg proračuna Unije, a odnose se na slobodno kretanje radnika, usklađivanje sustavâ socijalne sigurnosti i mjere za migrante, uključujući migrante iz trećih zemalja.

                        (2)

                        Protokol 31. uz Sporazum o EGP-u trebalo bi stoga izmijeniti kako bi se omogućila provedba te proširene suradnje od 1. siječnja 2019.,

                  DONIO JE OVU ODLUKU:

               Članak 1.
               U članku 5. stavcima 5. i 13. Protokola 31. uz Sporazum o EGP-u riječi „i 2018.” zamjenjuju se riječima „, 2018. i 2019.”.

               Članak 2.
               Ova Odluka stupa na snagu dan nakon zadnje obavijesti u skladu s člankom 103. stavkom 1. Sporazuma o EGP-u (*1).
               Primjenjuje se od 1. siječnja 2019.

               Članak 3.
               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu

                     Za Zajednički odbor EGP-a

                     Predsjednik

                     Tajnici Zajedničkog odbora EGP-a

               (*1)  [Ustavni zahtjevi nisu navedeni.] [Ustavni su zahtjevi navedeni.]


title: Odluka Vijeća (EU) 2019/1215 od 15. srpnja 2019. o imenovanju triju članova i triju zamjenika člana Odbora regija, koje je predložila Kraljevina Belgija

text:
                  18.7.2019

                  HR

                  Službeni list Europske unije

                  L 192/24

         ODLUKA VIJEĆA (EU) 2019/1215
         od 15. srpnja 2019.
         o imenovanju triju članova i triju zamjenika člana Odbora regija, koje je predložila Kraljevina Belgija
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog belgijske vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. Odlukom Vijeća (EU) 2017/1999 (4) od 6. studenoga 2017. g. Jean-Françoisa ISTASSEA zamijenio je g. Marc HENDRICKX u svojstvu člana, a g. Marca HENDRICKXA zamijenio je g. Jan VAN ESBROECK u svojstvu zamjenika člana.

                     (2)

                     Tri mjesta članova Odbora regija postala su slobodna istekom mandata na temelju kojeg su predloženi g. Marc HENDRICKX (Lid van het Vlas Parlement), g. Karim VAN OVERMEIRE (Vlaams Volksvertegenwoordiger) i g. Jan DURNEZ (Vlaams Volksvertegenwoordiger),

                     (3)

                     Tri mjesta zamjenika članova Odbora regija postala su slobodna istekom mandata na temelju kojeg su predloženi g. Jan VAN ESBROECK (Lid van het Vlaams Parlement), g. Rik DAEMS (Vlaams Volksvertegenwoordiger) i g. Wouter VAN BESIEN (Vlaams Volksvertegenwoordiger),

               DONIJELO JE OVU ODLUKU:

            Članak 1.
            Sljedeće osobe imenuju se u Odbor regija do kraja tekućeg mandata koji istječe 25. siječnja 2020.:

                        (a)

                        članovima:

                                    —

                                    g. Marc HENDRICKX, gemeenteraadslid Mechelen (promjena mandata),

                                    —

                                    g. Karim VAN OVERMEIRE, gemeenteraadslid Aalst (promjena mandata),

                                    —

                                    g. Jan DURNEZ, co-voorzitter van de EGTS West-Vlaanderen / Flandre-Dunkerque-Côte d'O (promjena mandata)

                              i

                        (b)

                        zamjenicima članova:

                                    —

                                    g. Jan VAN ESBROECK, gemeenteraadslid Kalmthout (promjena mandata),

                                    —

                                    g. Rik DAEMS gemeenteraadslid Leuven (promjena mandata),

                                    —

                                    g. Wouter VAN BESIEN, gemeenteraadslid Antwerpen (promjena mandata),

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 15. srpnja 2019.

                  Za Vijeće

                  Predsjednik

               J. LEPPÄ

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).

            (4)  Odluka Vijeća (EU) 2017/1999 od 6. studenog 2017. o imenovanju člana i zamjenika člana Odbora regija koje je predložila Kraljevina Španjolska (SL L 289, 8.11.2017., str. 8.).